paragraph_text: Bojna (rjeđe bataljun) je osnovna taktička postrojba nekih rodova kopnene vojske. Sastoji od 3-5 satnija. U pravilu je u sastavu pukovnije, a može biti i samostalna. Jačina i sastav ovise od namjene i naoružanja. Može biti pješačka, tenkovska, padobranska i dr. Pješačka bojna broji od 300 do 500 vojnika, dočasnika i časnika. Bojnom zapovjeda bojnik, kojemu su podređeni zapovjednici satnije.<ref>Proleksis enciklopedija (pristupljeno 27.6.2013.)